Skyttan Ásgeir Sigurgeirsson reið á vaðið fyrir hönd Íslendinga á Ólympíuleikunum í Tókýó í morgun. Hann keppti í forkeppni skotfimi með loftbyssu af tíu metra færi og hafnaði í 28. sæti.
Fyrsti formlegi keppnisdagur Ólympíuleikanna í Tokýó er í dag. Ásgeir Sigurgeirsson keppti fyrstu íslensku keppendanna fjögurra í morgun.
Ásgeir keppti í forkeppni skotfimi með loftbyssu af tíu metra færi. 36 þátttakendur hófu keppni og fékk hver þeirra eina og hálfa klukkustund til að skjóta 60 skotum, í sex tíu skota lotum. Ásgeir byrjaði vel og náði 95 stigum í fyrstu lotunni og 98 í annarri. Hann missti dampinn í næstu tveimur seríum en endaði vel með tveimur 97 stiga lotum. Samtals fékk hann 570 stig og hafnaði í 28. sæti, átta stigum frá sæti í úrslitum en þangað komust átta efstu. Ásgeir hefur þar með lokið keppni á leikunum í ár en þetta var í annað skipti sem hann keppir á Ólympíuleikum.
sagði Ásgeir Sigurgeirsson í samtali við Þorkel Gunnar Sigurbjörnsson.
En það voru fleiri Íslendingar í sviðsljósinu á þessum fyrsta keppnisdegi því Alfreð Gíslason og Aron Kristjánsson biðu báðir ósigur í fyrstu umferð handboltakeppninnar. Alfreð og lærissveinar hans í þýska landsliðinu töpuðu fyrir Spánverjum 28-27 í æsispennandi leik og Aron og Bahrein fyrir Svíum 32-31. Flestir bjuggust við öruggum sigri Svía en Bahrein var yfir nánast allan leikinn. Nú stendur yfir leikur Japans og heimsmeistara Dana í beinni útsendingu á RÚV. Dagur Sigurðsson er þjálfari Japana.
Skyttan Ásgeir Sigurgeirsson reið á vaðið fyrir hönd Íslendinga á Ólympíuleikunum í Tókýó í morgun. Hann keppti í forkeppni skotfimi með loftbyssu af tíu metra færi og hafnaði í 28. sæti. 